armvectores/hy_wikipedia_2023 huggingface dataset:
Վիշենկա (գյուղ, Լիտինկայի շրջան)

Անվան այլ կիրառումների համար տե՛ս՝ ՎիշենկաՎիշենկա (ուկրաիներեն՝ Вишенька), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1961 թվականին։
2001 թվականի տվյալներով Վիշենկա գյուղում բնակվում էր 174 մարդ։ Բնակավայրը զբաղեցնում է 0,099 կմ² տարածք։ Բնակչության խտությունը կազմում էր 1757,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտոնիու Պառեյրասի թանգարան

Անտոնիու Պառեյրասի թանգարան (պորտուգալերեն՝ Museu Antônio Parreiras (MAP)), Բրազիլիայի Նիտերոյ քաղաքում գործող պետական թանգարան, որը նվիրված է բրազիլացի մեծ նկարիչներից մեկի՝ Անտոնիու Պառեյրասի (1860-1937) հիշատակի ու ստեղծագործությունների պահպանությանը։ Բաղկացած է այդ մեծ նկարչին ու նրա ընտանիքին պատկանած երեք շինություններից և այգուց, որոնք ընդհանուր առմամբ ունեն մոտավորապես հինգ հազար քառակուսի մետր մակերես։ Նկարչական աշխատանքների ցուցադրման նպատակով օգտագործվում է հազար քառակուսի մետրը։ Ընդ որում, թեև հիմնական ուշադրությունը հատկացված է Պառեյրասին, սակայն նրա աշխատանքներից զատ՝ ցուցադրված են նաև այլ նկարիչների ստեղծագործություններ։


== Պատմություն ==
Թանգարանի գլխավոր մասնաշենքը, որ էկլեկտիկ ճարտարապետության նմուշ է, կառուցվել է 1894 թվականին, ճարտարապետ Ռամոս դի Ասևեդուի նախագծով։ Նկարչի դստեր՝ Օլգայի համար կառուցված մասնաշենքը ծառայում է որպես տեխնիկական ռեզերվ։
Թանգարանի հանդիսավոր բացումը տեղի է ունեցել 1942 թվականի հունվարի 21-ին։
Բրազիլական մշակույթի կարևորագույն այդ օջախը 1967 թվականին Պատմության և արվեստի ժառանգության ազգային ինստիտուտի կողմից ներառվել է համազգային պատմամշակութային ժառանգության հուշարձանների ցանկում։


== Պատկերասրահ ==
Անտոնիու Պառեյրասի՝ թանգարանում ներկայացված աշխատանքներից
		
		
		
		
		
		
		


== Ծանոթագրություններ ==


== Արտաքին հղումներ ==
Página do Museu Antônio Parreiras Archived 2020-05-29 at the Wayback Machine.
Տանիպ-Չիշմա

Տանիպ-Չիշմա (ռուս.՝ Танып-Чишма, բաշկիրերեն՝ Танып-Шишмә), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժենեստել

Ժենեստել (ֆր.՝ Genestelle), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 276 մարդ, բնակչության խտությունը` 12.88 մարդ/կմ²։ Բնակավայրը զբաղեցնում է 21.43 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 17 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 60։ Ակտիվության ցուցանիշը կազմում է 64,7 %։ 110 աշխատունակ մարդկանցից աշխատել է 96 անձ (55 տղամարդ և 41 կին)։ Գործազուրկ են եղել 14 անձ (7 տղամարդ և 7 կին)։ 60 անաշխատունակներից 11-ը եղել են աշակերտներ կամ ուսանողներ, 30-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսանդրա Կամենշչիկ

Ալեքսանդրա Կամենշչիկ (ռումիներեն՝ Alexandra Camenșcic, օգոստոսի 28, 1988(1988-08-28), Criuleni, Մոլդովա), մոլդովացի դահուկորդուհի և բիաթլոնիստուհի, 2010 և 2014 թվականների Ձմեռային օլիմպիական խաղերի մասնակից։


== Դահուկորդուհու կարիերա ==
Աշխարհի գավաթի առաջնությունում Կամենշչիկը երբեք հանդես չի եկել, մի քանի անգամ մեկնարկել է սկսած Ալպիական գավաթում, Բալկանյան գավաթում և Սլավոնական գավաթում, նրանցում լավագույն արդյունքը հանդիսանում է 6-րդ տեղը Բալկանյան գավաթի 10 կմ մրցավազքի մրցաշարի շրջանակներում։
2010 թվականի Վանկուվերի Օլիմպիական խաղերում նա ազատ ոճի 10 կմ մրցավազքում զբաղեցրել է 70-րդ տեղը։
Իր կարիերայի ընթացքում նա մասնակցել է աշխարհի երկու առաջնություններին, իսկ լավագույն արդյունքը Լիբերեցի 2009 թվականի աշխարհի առաջնությունում գրաված 84-րդ տեղն է։


== Բիաթլոնիստուհու կարիերա ==
Մասնակցել է աշխարհի չորս առաջնությունների, իսկ լավագույն արդյունքը՝ 86-րդ տեղն է անհատական մրցավազքի 2009 թվականի առաջնությունում։ Մեկնարկել է աշխարհի գավաթի մի շարք մրցաշարերի մրցավազքերում, սակայն նրանցից ոչ մեկում չի բարձրացել 81-րդ հորիզոնականից վերև և չի նվաճել գավաթային միավորներ։
Սոչիում կայացած օլիմպիական խաղերի մրցավազքում 84 տեղից զբաղեցրել է 84-րդ տեղը։


== Ծանոթագրություններ ==


== Արտաքին հղումներ ==
[1]-վիճակագրություն FIS կայքում
Александра Каменщик – օլիմպիական վիճակագրությունը Sports-Reference.com կայքում (անգլ.)
[2]-վիճակագրություն IBU կայքում։
Լյուբոմուդրովկա

Լյուբոմուդրովկա (ուկրաիներեն՝ Любомудрівка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Լյուբոմուդրովկա գյուղում բնակվում էր 126 մարդ։ Բնակչության խտությունը կազմում էր 126 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(244) Սիտա

(244) Սիտա (անգլ.՝ Sita), աստերոիդ աստերոիդների հիմնական գոտում։ Հայտնաբերվել է 1884 թվականի հոկտեմբերի 14-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,174286 ա. մ., առավելագույնը մոտենում է 1,8765 ա. մ. հեռավորության վրա և հեռանում 2,4721 ա. մ.։ Արեգակի շուրջ մեկ ամբողջական պտույտ է կատարում 1171,04 երկրային օրվա ընթացքում, իր ուղեծրով շարժվելով միջինում 0,307418 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։
Սիտա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(244) Սիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ացետիլխոլին

Ացետիլոլին, СН3СООСН2СН2Ы(СН3)з ОН, քացախաթթվային էսթեր։ Անգույն բյուրեղներ են, լավ լուծվում են ջրում և օրգանական լուծիչներում (բացի եթերից)։ Մոլելկուլային կշիռը 163,2։ Ացեդիլիոլինը կենսաբանական ակտիվ նյութ է, լայնորեն տարածված բնության մեջ, չնչին քանակությամբ պարունակվում է օրգանիզմի հյուսվածքներում (նյարդային հյուսվածքում, սրտում, կմախքային մկաններում)։ Ախտաբանական որոշ պրոցեսների ժամանակ արյան մեջ Ացետիլոլինի քանակությունն ավելանում է։ Պարզվել է, որ Ացետիլոլինը նյարդային գրգիռների քիմիական փոխադրիչ է՝ մեդիատոր։ Ազդեցությունը նման է վեգետատիվ նյարդային համակարգի պարսաիմպաթիկական հատվածի գրգռումից առաջացած ազդեցությանը (արյան ճնշման իջեցում, սրտի կծկումների դանդաղեցում, ստամոքսի և աղիքների գալարակծկման ուժեղացում, բբի նեղացում)։ Օրգանիզմում Ացետիլոլին առաջանում է քացախաթթվից և խոլինից՝ խոլինացետիլազ ֆերմենտի մասնակցությամբ։ Օրգանիզմում եղած ազատ Ացետիլոլինը քայքայվում է խոլինէսթերազ ֆերմենտով։ Բժշկության մեջ սահմանափակ չափով օգտագործվում է բուժման նպատակով։


== Ծանոթագրություններ ==
Բրայլկի (գյուղ, Ռեշետիլովկայի շրջան)

Բրայլկի (ուկրաիներեն՝ Браїлки), գյուղ Ուկրաինայի Պոլտավայի մարզի Ռեշետիլովկայի շրջանում։
2001 թվականի տվյալներով Բրայլկի գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սասունցի Դավթի փողոց (Երևան)

Սասունցի Դավթի փողոց, փողոց Երևանի Էրեբունի վարչական շրջանում։ Քաղաքային նշանակության փողոց է։ Անվանվել է հայկական դյուցազներգության հերոս Սասունցի Դավթի անունով։


== Տվյալներ ==
Սկսվում է Տիգրան Մեծի, Արցախի պողոտաների, Սասունցի Դավթի հրապարակի հանգույցից, ձգվում հարավարևելյան ուղղությամբ և հասնում Լիոնի այգի։
Խորհրդային տարիներին, ի պատիվ բանաստեղծ Վլադիմիր Մայակովսկու, կոչվել է Մայակովսկու փողոց։


== Հատվող փողոցներ ==
Վարդան Աճեմյան փողոց
Վարդան Աճեմյան փողոցի 1-ին նրբանցք
Լիսինյան փողոց
Բուռնազյան փողոց
Սուվորովի փողոց
Մուրացանի փողոց
Լոռիս-Մելիքովի փողոց
Բելինսկու փողոց
Չեռնիշևսկու փողոց
Լոմոնոսովի փողոց
Թորամանյան փողոց
Սասունցի Դավթի փողոցի նրբանցք
Ազատամարտիկների փողոց
Կուստոյի փողոց


== Նշանակալի օբյեկտներ ==
Հակոբ Կարապենցի անվան №6 հիմնական դպրոց
Վրեժ Համբարձումյանի անվան №17 հիմնական դպրոց
Էրեբունի վարչական շրջանի ղեկավարի աշխատակազմ


== Պատկերասրահ ==

		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ubisoft Toronto

Ubisoft Toronto, համակարգչային խաղերի մշակմամբ զբաղվող ստուդիա, որը պականում է Ubisoft ընկերությանը։ Ստուդիան տեղակայված է Տորոնտո քաղաքում (Կանադա)։ Հիմնադրվել է 2009 թվականին, որպես Ubisoft-ի դուստր ընկերություն։ Ubisoft Toronto-ն պաշտոնապես ցուցադրվեց 2009 թվականի հուլիսի 6-ին։ 
Ստուդիան ղեկավարում է Ջեյդ Ռեյմոնդը։ Ստուդիան Ubisoft Montreal-ի հետ միասին թողարկել է Tom Clancy's Splinter Cell: Blacklist խաղը։ 2011 թվականի նոյեմբերին պարզ դարձավ, որ ընկերությունը մասնակցություն կունենա նաև Tom Clancy’s Rainbow 6: Patriots խաղի մշակման գործում։ 


== Մշակված խաղերի ցանկ ==


== Արտաքին հղումներ ==
www.ubi.com/UK/
«Ontario sees surge in gaming industry»
«Ubisoft Toronto Studio Location Announced»


== Ծանոթագրություններ ==
Խորեն Խորխոռունի

Խորեն Խորխոռունի (գրաբար՝ Խորէն, ծննդյան թվականն անհայտ - մայիսի 26, 451, Ավարայր), Հայոց Մաղխազ Մարզպանական Հայաստանում, սպարապետ Վարդան Մամիկոնյանի զինակիցը,
Խորխոռունիների նախարարական տոհմից։


== Կենսագրություն ==
Խորեն Խորխոռունին մասնակցել է 450-451 թվականների Մարզպանական Հայաստանում տեղի ունեցած Վարդանանց պատերազմին։ Աղվանից պատերազմում ընկերանում է սպարապետ Վարդան Մամիկոնյանի հետ։ Մասնակցում 451 թվականի մայիսի 26-ին տեղի ունեցած Ավարայրի ճակատամարտին, որտեղ էլ նահատակվում է իր 19 ընկերներով։


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 2, Ցուցակ 1, Էջ 543
«Վասն Վարդանայ եւ Հայոց պատերազմին», Եղիշե, Վենետիկ, 1828, էջ 77, 93, 117
«Եղիշէ վարդապետ եւ իւր Պատմութիւնն Հայոց պատերազմի», Հ. Ներսէս Վ. Ակինեան, Մատենագրական-պատմական ուսումնասիրութիւն, հատոր Բ, Վիեննա, Մխիթարյան տպարան, 1936 (Ազգային մատենադարան, ՃԽ), էջ 474
Ցոն

Ցոն (ռուս.՝ Цон), գետ Ռուսաստանում, հոսում է Բելորեցկի մարզում։ Գետաբերանը տեղակայված է Օկա գետի ձախ ափին 1402 կմ հեռավորության վրա։ Գետի երկարությունը 74 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 09010100112110000017807
Հիդրոլոգիական ուսումնասիրությունների կոդը - 110001780
Ավազանի կոդը - 09.01.01.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տնտեսական բարելավումի հայկական հիմնադրամ

Տնտեսական բարելավումի հայկական հիմնադրամ (անգլ.՝ Armenian Fund for Economic Development, ԱՖԷՏ), հիմնվել է 1977 թվականին՝ Լիբանանի քաղաքացիական պատերազմի տարիներին՝ Ազգային խորհրդի, Ջինիշյան հիշատակի ձեռնարկի, Լիբանանահայոց ազգային առաջնորդարանի, ԼՕԽ-ի, Շվեյցարացի հայասերների միության, «Մենզա» վարկի համագործակցականի, ՄԱՀԱԵՄ, ՀԲԸՄ, հայ կաթոլիկ համայնքի, Հովարդ Կարագյոզյան հիմնարկի և մի շարք հայ անհատների կատարած ներդրումներով։
Նյութական նպաստ է ստանում նաև մի շարք արտասահմանյան բարեսիրական կազմակերպություններից։ Նպատակն է ցածր տոկոսով փոխատվությունների միջոցով օգնել հայերին հաղթահարելու Լիբանանի քաղաքացիական պատերազմի հետևանքները, օժանդակել հայ արհեստավորներին և առևտրականներին հիմնելու և հետագայում ընդլայնելու իրենց սեփական մանր ձեռնարկությունները, ձեռք բերելու սեփական բնակարաններ են։ ԱՖԷՏ-ի գործունեության առաջին 25 տարիների ընթացքում նրանից օգտվել են ավելի քան 15 հազար լիբանանահայեր։
Անտս Էսկոլա

Անտս Վոլդեմարի Էսկոլա (էստ․՝ Ants Eskola; իսկական անուն ազգանունը՝ Գերհարդ Էսպերկ; փետրվարի 4 (17), 1908, Տալլին, Ռուսական կայսրություն - դեկտեմբերի 14, 1989(1989-12-14), Տալլին, Էստոնական ԽՍՀ, ԽՍՀՄ), թատրոնի և կինոյի էստոնացի դերասան, նաև երգիչ, 1954 թ. ստացել է ԽՍՀՄ ժողովրդական արտիստի կոչում։


== Կենսագրություն ==
Անտս Էսկոլան իր գործունեությունը սկսել է 1925 թվականից, աշխատելով «Էստոնիա» թատրոնում, որ մնացել է մինչև 1941 թվականը։ Միաժամանակ սկսած 1930 ական թթ., որպես երգիչ հանդես է եկել էստրադայում։ 1946 թվականից նորից անցել է թատերական գործունեության Ռակվերի քաղաքային թատրոնում, հետո Տալլինի դրամատիկական թատրոնում (1949-1965), և կարիերայի վերջում Տալլինի քաղաքային թատրոնում (1966-1983)։ Եղել է Էստոնիայի ԽՍՀ-ի կինեմատոգրաֆիստների միության անդամմ նրա եղբայրը՝ Օլեվ Էսկոլան նույնպես եղել է դերասան։ Կինոյում ընդհանուր թվով խաղացել է 25-ից ավելի ֆիլմերում։
2008 թվականին նրա թոռը՝ ռեժիսոր Քրիստիան Պաուլ Վիրվեն նրա կյանքի և ստեղծագործության մասին ֆիլմ է նկարել՝ «Անտս Էսկոլա. լինել թե չլինել»։


== Պարգևներ ==
Էստոնիայի ԽՍՀ-ի վաստակավոր արտիստ (1954)
Էստոնիայի ԽՍՀ-ի ժողովրդական արտիստ (1957)
ԽՍՀՄ ժողովրդական արտիստ (1964)
Էստոնական ԽՍՀ-ի պետական մրցանակ թատերական գործունեության համար (1965)
Պրիյտ Պիլդրոսի անվան մրցանակ (1987).


== Արտաքին հղումներ ==
kinopoisk կայքում
կենսագրություն Archived 2008-05-10 at the Wayback Machine. (էստոներեն)
էստոնական երգիչների 1930 ական թթ. երգեր Archived 2007-09-27 at the Wayback Machine.
Youtube-ում
Բեզիմենոե (այլ կիրառումներ)

Բեզիմենոե, կարող է վերաբերել՝

Բեզիմենոե - գյուղ, Ուկրաինայի Դոնեցկի մարզի Նովոազովսկի շրջանում
Բեզիմենոե - գյուղ, Ուկրաինայի Նիկոլաևի մարզի Սնիգիրյովկայի շրջանում
Բեզիմենոե - գյուղ, Ուկրաինայի Վիննիցայի մարզի Կազատինի շրջանում
Ոլենի

Ոլենի (այժմ կոչվում է՝ Քոլան ադրբ.՝ Kolanı), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Տես նաև ==
Շահբուզի շրջան


== Արտաքին հղումներ ==
Ոլենի բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Կոթնի

Կոթնի, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 20 կմ հյուսիս, Բիթլիս-Մուշ ճանապարհին՝ Դաուբի լեռնեիր հարավային լանջերին։
1880 թվականին Կոթնին ուներ 100, իսկ XX դարասկզբին 27 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ճակք

Ճակք, գավառ Մեծ Հայքի Տայք նահանգի կազմում։


== Տես նաև ==
Տայք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Վաշինգտոն շրջան (Կանզաս)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.326 կմ² է, բնակչությունը՝ 6.483 մարդ (2000 թ. տվյալներով)։ Շրջկենտրոնն է Վաշինգտոն բնակավայրը։ Կազմավորվել է 1857 թ.։
Գեորգի Օկոև

Գեորգի Գրիգորիի Օկոև (հունվարի 27, 1955(1955-01-27), Թբիլիսի, Վրացական ԽՍՀ, ԽՍՀՄ), հայ բժիշկ, բժշկական գիտությունների դոկտոր (1991), պրոֆեսոր (1994)։
1973-1989 թվականներին Մանկաբարձության և գինեկոլոգիայի ինստիտուտի տնօրեն Գրիգորի Օկոևի որդին է, բժիշկ-էնդոկրինոլոգ, մանրանկարիչ Սերգեյ Օկոևի եղբայրը։


== Կենսագրություն ==
1977 թվականին ավարտել է Երևանի պետական բժշկական համալսարանի բուժական ֆակուլտետը, 1982 թվականին՝ Մոսկվայի Մանկաբարձության և գինեկոլոգիայի համամիութենական ինստիտուտի նպատակային ասպիրանտուրան։ 1982-1984 թվականներին եղել է ավագ լաբորանտ, 1984-1992 թվականներին՝ ասիստենտ,
1993-2010 թվականներին՝ ՀՀ ԱՆ Առողջապահության ազգային ինստիտուտի Մանկաբարձության և գինեկոլոգիայի ամբիոնի վարիչ։ 1991 թվականին պաշտպանել է դոկտորական թեզ, 1994 թվականից՝ պրոֆեսոր։ 1997-1999 թվականներին եղել է «Էրեբունի» բժշկական կենտրոնի գլխավոր տնօրենի տեղակալ՝ ծննդօգնության գծով, 1999 թվականից՝ Մոր և մանկան առողջության պահպանման գիտահետազոտական կենտրոնի տնօրեն և Առողջապահության համաշխարհային կազմակերպության Մարդու վերարտադրողականության գծով Երևանյան համագործակցող կենտրոնի տնօրեն։ 2011 թվականից Մխիթար Հերացու անվան բժշկական համալսարանի հետբուհական և շարունակական կրթության ֆակուլտետի Մանկաբարձության և գինեկոլոգիայի ամբիոնի վարիչն է։


=== Անդամակցություն ===
Մոր և մանկան առողջության պահպանման գիտահետազոտական կենտրոնի գիտական խորհրդի նախագահ
Օստեոպորոզի Հայկական ասոցիացիայի անդամ
Մարդու վերարտադրողականության և կոնտրացեպցիայի Եվրոպական ասոցիացիայի անդամ
Մարդու վերարտադրողականության և սաղմնաբանության Եվրոպական ասոցիացիայի անդամ


== Գործունեություն ==
Օկոևի աշխատանքները վերաբերում են մանկաբարձության և գինեկոլոգիայի հրատապ խնդիրներին։ Նա առաջինն էր Հայաստանում, ով մշակեց ու ներդրեց պերինատալ (շուրջծնական) ախտորոշման այնպիսի մեթոդներ, ինչպիսին են գերձայնային հետազոտությունը, կարդիոտոկոգրաֆիան, խորիոնի (թավենու) բիոպսիան (կենսազննումը), կորդոցենտեզը (պորտալարի ծակում), Հայաստանում առաջին անգամ բարեհաջող իրականացրեց արտամարմնային բեղմնավորումը։ Մշակել և ՄՄԱՊԳՀԿ-ի գործառույթում ներդրել է արգանդի և հավելումների բարորակ ուռուցքների կապակցությամբ վիրահատված հիվանդների վարման և վերականգնման (ռեաբիլիտացիայի) հիմնական սկզբունքները։
Օկոևը հեղինակ է 350 գիտական տպագիր աշխատանքների, 3 մենագրության, 2 գրքի, 5 ուսումնական ձեռնարկի և մեկ գյուտարարության։


== Պարգևներ ==
«Ա. Վերնարդսկու Աստղ» Միջակադեմիական միջազգային միության մեդալ, 2002
ՀՀ նախագահի պարգև, 2008


== Ծանոթագրություններ ==
Էստավայե

Էստավայե (ֆր.՝ Estavayer), համայնք Շվեյցարիայի Ֆրիբուրի կանտոնում։ Բրուայե շրջանի վարչական կենտրոնն է։ Գտնվում է Նյոշատել (Նևշատել) լճի հարավային ափին, Իվերդոն ու Բեռն քաղաքների միջև։ Զբաղեցնում է 40,13 քառակուսի կիլոմետր տարածք։ 2017 թվականի դեկտեմբերի տվյալներով համայնքի բնակչության թվաքանակը կազմել է 9.494: Համայնքը կազմավորվել է 2017 թվականի հունվարի 1-ին, շրջակա յոթ բնակավայրերի՝ Էստավայե լը Լակ քաղաքի և Բուսի, Մորեն, Մուրի, Ռոյրե լը Պրե, Վեռնեյ ու Վուիսան գյուղերի միավորմամբ։ Պատմական փաստաթղթերում Բուսին առաջին անգան հիշատակվել է 1142 թվականին՝ որպեսBussey, Մորենը՝ 1216-ին՝ որպես Morens, Մուրին՝ 1228-ին՝ որպես Muris, Ռոյրե լը Պրեն՝ 1288-ին՝ որպես en Ruere: Վեռնեյն ինքն էլ կազմավորվել է երեք համայնքների՝ Օտավոյի, Ֆորեի ու Մոնբրելոյի միավորոման արդյունքում, որ տեղի է ունեցել 2006 թվականի հունվարի 1-ին։ 


== Պատմամշակութային հուշարձաններ ==
Համայնքի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ Դը Ռիվա մատուռը (De Rivaz Chapel), Սակրե Կյոր մատուռը (Sacré-Coeur Chapel), Շենո դղյակը (Chenaux Castle), Սեն Լորեն վանքը, դոմինիկյան կույսերի վանքը, քաղաքային պարիսպն ու մյուս ամրությունները, Դիմի և Sires d’Estavayer շենքերը Էստավայե լը Լակում, Սեն Մորիս եկեղեցին Բուսիում, Սեն Պիեռ եկեղեցին ու La Molière աշտարակը Մուրիսում։ Բացի այդ, Էստավայե լը Լակ քաղաքը և Բուսի ու Վուիսան գյուղերն ամբողջությամբ ներառվել են Շվեյցարական ժառանգության գույքացուցակում։


== Պատկերասրահ ==

		
		
		
		
		
		
		
		
		


== Ժողովրդագրություն ==
Համայնքի բնակչության թվաքանակը պատմական ժամանակի ընթացքում կրել է հետևյալ փոփոխությունները


== Ծանոթագրություններ ==
Կլենովոե (գյուղ, Բոգոդուխովի շրջան)

Անվան այլ կիրառումների համար տե՛ս՝ ԿլենովոեԿլենովոե (ուկրաիներեն՝ Кленове), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1804 թվականին։
2001 թվականի տվյալներով Կլենովոե գյուղում բնակվում էր 799 մարդ։ Բնակավայրը զբաղեցնում է 1,83 կմ² տարածք։ Բնակչության խտությունը կազմում էր 436,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իզոսիմիխա

Իզոսիմիխա (ռուս.՝ Изосимиха), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1994-95 NBA մրցաշրջան

1994-95 NBA մրցաշրջան, դարձել է Բասկետբոլի ազգային ասոցիացիայի 49-րդ մրցաշրջանը։ Մրցաշրջանի չեմպիոնը դարձել է «Հյուստոն Ռոքեթս» ակումբը։ Եզրափակչում՝ չորս խաղերի ընթացքում, «Ռոքեթս»-ը հաղթեց «Օռլանդո Մեջիք»-ին։


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Փլեյ Օֆ ==


== Աղբյուրներ ==
1994-95 NBA Season Summary Archived 2012-10-04 at the Wayback Machine.
Վիտյա Այվազյան

Վիտյա Վորոշի Այվազյան (դեկտեմբերի 31, 1955(1955-12-31), Սպանդարյան, Արթիկի շրջան, Հայկական ԽՍՀ, ԽՍՀՄ - օգոստոսի 29, 1990(1990-08-29), Երևան, Հայկական ԽՍՀ, ԽՍՀՄ), հայ ազատամարտիկ, ազգային-ազատագրական շարժման գործիչ, ազգային հերոս։


== Կենսագրական տվյալներ ==
Ծնվել է 1955 թվականի դեկտեմբերի 31-ին Սպանդարյան գյուղում։ 1977 ավարտել է Երևանի պետական համալսարանի մեխանիկական մաթեմատիկայի ֆակուլտետը։ 1977 թվականից աշխատել է Հայշինբանկում, «Սիրիուս» գործարանում, ապա «Լույս» արտադրական և «Լազերային տեխնիկա» գիտաարտադրական միավորումներում։
1979-1981 թվականներին ծառայել է ԽՍՀՄ ԶՈւ-ում։ 1983-1988 թթ.՝ Երևանի էլեկտրալամպերի գործարանի հատուկ նախագծային բյուրոյում ինժեներ-նախագծող, ինժեներ-տեխնոլոգ։ 1983 թվականից հեռակա սովորել է Երևանի պոլիտեխնիկական ինստիտուտի մեխանիկայի ֆակուլտետում։ 1988 թվականին աշխատել է «Լազուր» արտադրական միավորումում, ուր կազմակերպել և ղեկավարել է «Ղարաբաղ» կոմիտեն։ 1989 թվականից ՀՀՇ անդամ, 1989 թվականի հունվարի 7-ին ակտիվ քաղաքական և ազգային-ազատագրական պայքարի կոչերի համար ձերբակալվել է և շուրջ մեկ ամիս պահվել Նուբարաշենի բանտում։ 1990 թվականին ընտրվել է ՀՀ ԳԽ պատգամավոր։


== Մահ ==
1990 թվականի օգոստոսի 29-ին Գեղազնիկ Միքայելյանի հետ սպանվել է Երևանում։ Թաղված է Երևանի Քաղաքային պանթեոնում։


== Պարգևներ ==
Հետմահու՝ 1996 թվականի սեպտեմբերի 20-ին արժանացել է ՀՀ ազգային հերոսի կոչման։


== Հիշատակ ==
Արթիկի շրջանի Սպանդարյան գյուղի դպրոցը կրում է նրա անունը։
Վիտյա Այվազյանի մասին է նկարահանվել Ա. Աբովյանի «Երկու կրակոց» տեսաֆիլմը։


== Գրականություն ==
Ավետաբերները. դիմանկարների ժողովածու (կազմ. Գ. Ջանիկյան), Երևան, 1997։


== Ծանոթագրություններ ==


== Արտաքին հղումներ ==
«Իմ ամբողջ դժբախտությունն այն է, որ երկու որդիներս էլ հայի ձեռքով գնացին, ցավում եմ շատ. վրեժս այլ ազգից պետք է հանեի» Archived 2015-12-24 at the Wayback Machine.
youtube-ում Վ. Այվազյանի և Գ. Միքայելյանի մասին պատմող տեսանյութ
Live While We’re Young

«Live While We’re Young», բրիտանական One Direction երգը, նրանց «Take Me Home» (2012) երկրորդ ալբոմի  առաջին թրեքն ու լիդ-սինգլը։


== Ստեղծման պատմություն ==
Երգը գրել են նույն երգահանները՝ Սեյվան Կոտեչան, Ռամի Յակուբը և Կարլ Ֆրանկը, որոնք եղել են խմբի առաջին երկու ամերիկյան սինգլների՝ «What Makes You Beautiful» и «One Thing» հեղինակները։
Մամլո հաղորդագրության մեջ ասվում է, որ երգը «փոփ կատարելություն» է, և որ այն «ուղղակի, եռանդուն երգ է, որում միախառնված են ռոքային տոները հարթ ներդաշնակություններով»։


== Տեսահոլովակի նկարահանում ==
Տեսահոլովակը նկարահանվել է 2012 թվականի օգոստոսի 23-ին և 24-ին Քենթ կոմսությունում (հարավարևելյան Անգլիա)։ Նկարահանումներն անցկացվել են դաշտում։ Տեսահոլովակի նկարահանումների երկու օրերի ընթացքում այդ վայրում եղել է անսովոր ցուրտ։


== Թողարկում ==
Սինգլը թողարկվել է 2013 թվականի սեպտեմբերի 30-ին։
Հնարավորություն է եղել ITunes Store խանութում երգը նախապես պատվիրել 2013 թվականի օգոստոսի 24-ի կեսգիշերից։ Դա այս խանութի պատմության մեջ ամենաարագ նախնական պատվեր էր։ Այն գլխավորել է iTunes-ի նախնական պատվերի չարթերը 40 երկրներում, ներառյալ Մեծ Բրիտանիան, Ավստրալիան, Ֆրանսիան և Իսպանիան։
Սեպտեմբերի 20-ին համացանցում հայտնվել է երգի տեսահոլովակի ցածրորակ տարբերակը, որը վերբեռնել է անհայտ անձ։ Այդ պատճառով Syco Music-ն և Columbia-ն արագացրել են թողարկումը, և սինգլը թողարկվել է նախատեսվածից 4 օր շուտ։
YouTube-ում «Live While We’re Young» երգի տեսահոլովակը բոլոր ժամանակների ռեկորդ է սահմանել առաջին 24 ժամվա ընթացքում դիտումների քանակով՝ ունենալով 8,24 մլն դիտում նախորդ ռեկորդակիր Ջասթին Բիբերի «Boyfriend» տեսահոլովակի 8 մլն-ի դիմաց։ Այնուամենայնիվ, մեկ ամիս անց Ջասթին Բիբերը խմբից հետ է վերցրել ռեկորդը, երբ նրա «Beauty and a Beat» տեսահոլովակը առաջին 24 ժամվա ընթացքում դիտել են 10,6 միլիոն անգամ։
ԱՄՆ-ում երգը նորամուտը նշել է Billboard Hot 100 հիթ-շքերթի 3-րդ հորիզոնականում։ Սա բրիտանական խմբի ամենաբարձր դեբյուտն էր այս չարթում, սակայն բոլոր բրիտանացի կատարողների, այլ ոչ թե միայն խմբերի շարքում, այդ երգով խումբը միայն երկրորդն է․ նրանից առաջ է անցել Էլթոն Ջոնը, որը 1997 թվականին միանգամից առաջին տեղն է զբաղեցրել «Candle in the Wind 1997» երգով։


== Երգացանկ ==
Digital download – EP"Live While We're Young" – 3:18
"Live While We're Young" (Dave Audé remix) – 5:40
"Live While We're Young" (The Jump Smokers remix) – 4:25
"I Want" (Live) – 3:06
"Moments" (Live) (Pre-order only) – 4:44UK and US CD single"Live While We're Young" – 3:18
"I Want" (Live) – 3:06


== Հիթ-շքերթներ և հավաստագրեր ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Live While We’re Young» տեսահոլովակը YouTube կայքում
Երգի տեքստը MetroLyrics կայքում
Էմանուիլ Ֆիլիբերտ

Էմանուիլ Ֆիլիբերտ (ամբողջական անունը՝ իտալերեն՝ Emanuele Filiberto Vittorio Eugenio Genova Giuseppe Maria di Savoia, հունվարի 13, 1869(1869-01-13), Ջենովա, Իտալիա - հուլիսի 4, 1931(1931-07-04), Թուրին, Իտալիա), Սավոյան տոհմի իշխան, Աոստայի երկրորդ դուքս։


== Կենսագրություն ==
Էմանուիլ Ֆիլիբերտը եղել է Աոստայի դուքս Ամեդեո I-ի ավագ որդին։ Վերջինը, երկու տարի շարունակ եղել է Իսպանիայի թագավոր։ 1870 թվականին, երբ Էմանուիլի հայրը թագադրվեց Իսպանիայի թագավոր, Էմանուիլը դարձավ թագաժառանգ։ Երկու տարի անց Ամեդեոն ստիպված եղավ հրաժարվել գահից և մեկնել Իտալիա։ 1890 թվականին, հոր մահից հետո, որպես ավագ որդի, Էմանուիլը ստացավ Աոստայի դքսի կոչում։
1895 թվականի հունիսի 25-ին Քինգսթոնում արքայազնն ամուսնացել է Ֆրանսիայի արքայադուստր Հելենայի հետ (1871-1951), որը փարիզյան կոմս Լուի Ֆիլիպի դուստրն էր։ Նրանք հետագայում ունեցան երկու որդի՝

Ամեդեո (1898-1942), Աոստայի 3-րդ դուքս,
Այմոնե (1900-1948), Խորվաթիայի Տոմիսլավ II թագավոր և Աոստայի 4-րդ դուքս։Մասնակցել է առաջին համաշխարհային պատերազմին՝ որպես երրորդ իտալական բանակի հրամանատար։ 1926 թվականին Բենիտո Մուսոլինիից ստացել է «Իտալիայի մարշալ»ի կոչում։
Նրա մարմինն ամփոփվել է Ռեդիպուլիա գերեզմանոցում։


== Ծանոթագրություններ ==


== Արտաքին հղումներ ==
Կենսագրություն (անգլ.)
Կահկվա (գյուղ, Օռավա շրջան)

Անվան այլ կիրառումների համար տե՛ս՝ ԿահկվաԿահկվա (էստ․՝ Kahkva), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մետամորֆիզմ

Մետամորֆիզմ (< հուն, metamorphoómai — փոխակերպվել, վերափոխվել), ապարների տեքստուրայի, ստրուկտուրայի, միներալային ու քիմիական կազմի էական փոփոխություններ երկրակեղևում և Երկրի մանթիայում՝ ջերմության, ճընշման և խորքային ֆլյուիդների (ցնդող բաղադրիչների) ներգործության շնորհիվ։ Տերմինն առաջարկ ել է անգլիացի երկրաբան Չ․ Լայեչը, 1883-ին։ Մետամորֆիզմին չեն պատկանում նստվածքների խտացման, ցեմենտացման, դիագենեզի պրոցեսները և հողմահարումը։ Մետամորֆիզմի գլխավոր գործոններն են ջերմությունը, ճնշումը (հիդրոստատիկ և միակողմանի), ֆլյուիդների կամ լուծույթների բաղադրությունը և քիմիական ակտիվությունը։tԿարևոր նշանակություն tuAihli Tiuilr սկզբնական ապարների կազմը, կառուցվածքը և Մետամորֆիզմի երկրաբանական պայմանները (տարածական և ծագումնային փոխադարձ կապերը տեկտոնական շարժումների, մագմատիզմի ևնի հետ)։ Ըստ այդ գործոնների (հիմնականում ջերմություն և ճնշում) կատարվում է մետամորֆային ապարների գլխավոր միներալների կայունության մարզերի (Մետամորֆիզմի ֆացիաներ) առանձնացում, որն ընկած է բոլոր մետամորֆային ապարների ստորաբաժանման և Մետամորֆիզմի աստիճանի ուսումնասիրության հիմքում։ Մետամորֆային փոփոխությունները հանգում են սկզբնական միներալների տրոհման, մոլեկուլների վերախմբավորման և միներալային տեսակների նոր, ավելի կայուն ասոցիացիաների առաջացման, այսինքն՝ տեղի է ունենում ապարների մասնակի կամ լրիվ վերաբյուրեղացում, որը զուգակցվում է նոր ստրուկտուրաների, իսկ մեծ մասամբ՝ նոր միներալների կազմավորմամբ։ Մետամորֆային պրոցեսները խիստ բազմազան են ըստ դրսևորման ձևի և ապարների վերափոխման բնույթի։ Մ․ կարող է ընդգրկել ապարների հսկայական զանգվածներ (ռեգիոնալ Մ․) կամ արտահայտվել տեղայնացված, հարելով մագմատիկ ապարների կոնտակտին (կոնտակտային Մ․) կամ բեկվածքներին (մերձբեկվածքային Մ․)։ Խորքային զոնաներում Մ․ հաճախ համընկնում է գրանիտոիդային մագմատիզմի ռեգիոնալ զարգացման մարզերի հետ։ Ջերմության բարձրացման դեպքում կատարվող Մ․ կոչվում է պրոգրեսիվ և ուղեկցվում է սկզբնական ապարների ցնդող բաղադրիչների կորստով (ապահիդրատացում, ապակարբոնատացում)։ Ջերմության նվազման ֆոնի վրա ընթացող հետադարձ պրոցեսները վերագրվում են ռեգրեսիվ Մ-ին։ Կրկնվող ռեգրեսիվ Մ․ ստացել է դիաֆտորեզ անունը։
Թուզլա (Դիարբեքիրի գավառ)

Անվան այլ կիրառումների համար տե՛ս՝ Թուզլա (այլ կիրառումներ)Թուզլա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մանեևո (գյուղ, Աուրգազինսկի շրջան)

Մանեևո (ռուս.՝ Манеево, բաշկիրերեն՝ Мәнеү), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 344 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվրոպայի չեմպիոնների գավաթի եզրափակիչ 1958

1958 Եվրոպական գավաթի եզրափակիչ, Եվրոպական գավաթի 3-րդ խաղարկությունն է։ Որում հաղթեց «Ռեալ Մադրիդ» ֆուտբոլային ակումբը 3-2 հաշվով՝ «Միլանին»։ Խաղը կայացել է Հեյսել Մարզադաշտում, Բրյուսել, Բելգիա։
Գեյ պոռնոգրաֆիա

Հոմոսեքսուալ պոռնոգրաֆիա, գեյ պոռնոգրաֆիա, պոռնոգրաֆիայի տեսակ, որը լսարանի սեռական գրգռման նպատակով պատկերում է սեռական ակտ տղամարդկանց միջև։ Գեյ պոռնոյի հիմնական սպառողները հոմոսեքսուալ և բիսեքսուալ տղամարդիկ են, լատենտ նույնասեռականները, հետերոսեքսուալ և բիսեքսուալ կանայք։


== Պատմություն ==
Գեյ կինոնկարների արտադրությունը սկսվել է 1970-ական թվականներին, երբ որոշ ստուդիաներ սկսեցին միասեռական թեմաների պոռնոգրաֆիկ ֆիլմեր թողարկել այսպես կոչված սեքս-կինոթատրոններում (կինոթատրոններ, որտեղ հնարավոր էր սեքսով զբաղվել)։
1970-ական թվականներին գեյերի համար նաև ստեղծվել են բազմաթիվ պոռնոգրաֆիկ ամսագրեր, ինչպիսիք են «In Touch» և «Blueboy»: 1973 թվականին հիմնադրված «Playgirl» կանանց ամսագիրը գեյերի ուշադրությունը գրավել է ամսագրում հրապարակվող տղամարդկանց էրոտիկ լուսանկարների պատճառով։


== Bareback-սեքսը պոռնոարտադրության մեջ ==
ԱՄՆ-ում և Եվրոպայում գեյ պոռնոյում պարտադիր օգտագործվում է պահպանակ՝ ի տարբերություն հետերոսեքսուալ պոռնոգրաֆիայի, որտեղ պաշտպանության միջոցները շատ հազվադեպ են հանդիպում։ Սակայն վերջին տարիներին նույնասեռական պոռնոգրաֆիայի շրջանում աճում է այսպես կոչված bareback-պոռնոյի պահանջարկը, որը գրեթե առանձին ժանր է դարձել՝ հատկապես Եվրոպայում, որտեղ բոլոր գեյ-պոռնոֆիլմերի մինչեւ 60%-ը պատկանում է "bareback" կատեգորիային։
Սովորաբար նկարահանումները թույլատրվում են միայն բացասական ՄԻԱՎ-ի կարգավիճակի վերաբերյալ տվյալներ ունենալու դեպքում, սակայն անվտանգության նման միջոցները բավարար չեն, քանի որ ՄԻԱՎ-ի նկատմամբ հակամարմինների ստանդարտ թեստերը հավաստի են միայն վերջին ռիսկայնությունից 3 ամիս հետո։ Այսպես, օրինակ, 2007 թվականին Մեծ Բրիտանիայում սկանդալ Է բորբոքվել, երբ մի քանի պոռնոդերասաններ ՄԻԱՎ-ով են վարակվել ֆիլմի նկարահանումների ժամանակ, թեև բոլոր դերասանները հաջողությամբ անցել են ՄԻԱՎ-ի թեստը։
Մեծ թվով bareback-պոռնոներ նաև բացասաբար է ազդում տղամարդկանց շրջանում անպաշտպան սեքսի տարածման վրա, որոնք սեռական հարաբերություն են ունենում տղամարդկանց հետ։
2009 թվականին ամերիկյան AIDS Healthcare Foundation կազմակերպությունը փորձել է դատարանի միջոցով պոռնոդերասաններին պարտավորեցնել պահպանակներ օգտագործել նկարահանումների ժամանակ։  Սակայն հասարակական կազմակերպության պահանջը մերժվել է դատարանի կողմից։


== Հետաքրքիր փաստեր ==
Ամերիկյան «Psychology Today» ամսագրում հրապարակված հետազոտությունների համաձայն՝ գեյ պոռնո դիտելիս առնանդամի գրգռվածություն նկատվում է հոմոֆոբ տղամարդկանց շրջանում, իսկ հետերոսեքսուալ տղամարդկանց շրջանում, որոնք անտարբեր են տրամադրված նույնասեռական տղամարդկանց նկատմամբ, նման բան չի նկատվում։


== Հայտնի կինոստուդիաներ ==
Channel 1 Releasing
Falcon Entertainment
Hot House Entertainment
Jet Set Men
Jon Sparta
Nextdoorstudios
Lucas Entertainment
Lucas Kazan Productions
Raging Stallion Studios
Titan Media
Bel Ami
Cazzo Film
Boy crush
Cockyboys
Men.com
Helix Studios
SeanCody.com
Kink.com
Sketchy Sex
Fraternity X
Men at Play
Men Royale
Active Duty
TimTales
Corbin Fisher
Fuckermate
Gyus in Sweatpants
RealityDudes
Family Dick
Bromo


== Ծանոթագրություններ ==
Չիտայի շրջան

Չիտայի շրջան (ռուս.՝ Читинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1937 թվականին։ Վարչական կենտրոնը՝ Չիտա։


== Աշխարհագրություն ==
Շրջանի տարածքի մակերեսը կազմում է 16220 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 61203 մարդ։ Բնակչության խտությունը կազմում էր 3,77 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օ Բոկաժ

Օ Բոկաժ  (ֆր.՝ Haut-Bocage), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Յուրյել կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03190։


== Բնակչություն ==
Համայնքի բնակչությունը 2008 թվականին կազմում էր 933 մարդ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օ Բոկաժ» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-6-1 
«Օ Բոկաժ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Փնտրում եմ մարդու (ֆիլմ)

«Փնտրում եմ մարդու» (ռուս.՝ «Ищу человека»), խորհրդային գեղարվեստական ֆիլմը, որը նկարահանել է Միխայիլ Բոգինը Ագնիա Բարտոյի «Գտնել մարդուն» գրքի հիման վրա Մ. Գորկու անվան կինոստուդիայում 1973 թվականին։ Ֆիլմի պրեմիերան տեղի է ունեցել 1973 թվականի դեկտեմբերի 24-ին։
Ֆիլմում կատարած դերն առաջինն է Լիա Ախեջակովայի կարիերայում։


== Սյուժե ==
Հայրենական մեծ պատերազմը բաժանել է շատերին՝ ընկերներին, հարազատներին, մտերիմներին ու սիրելիներին։ Ոմանք համակերպվել են, մյուսները, չկորցնելով հույսը, շարունակում են որոնումները և կորածներին գտնում նույնիսկ տարիներ անց։ Հենց այդ մարդկանց ու նրանց հանդիպումների մասին է պատմում այս ֆիլմը։


== Դերերում ==


=== Էպիզոդներում ===

Երեխաներ՝

Վոլոդյա Անդրեև, Օլյա Իվանովա, Լենա Իգնատևա, Անդրեյ Իգնատև, Սերյոժա Կլյոնով
Գենա Լանգալան, Մարիաննա Մասլովսկայա, Օլյա Մակարովա, Նատաշա Մակարովա, Նադյա Մարկինա
Օլյա Պլեշչեևա, Մաքսիմ Պուչկով, Մաքսիմ Ռեզվևսկի, Ալլա Ռուսակովա, Իրա ԽարիտոնՏեսարանը, որտեղ Ալլա Կուզնեցովան (Լիա Ախեջակովա) պատմում է Վալենտինա Ռուդակովայի (Ռիմա Մանուկովսկայա) պատմությունը, սև-սպիտակ է, քանի որ Ախեջակովայի սքրին-թեստից մի հատված է։ Միխայիլ Բոգինն այնքան էր տպավորված Ախեջակովայի խաղով, որ կարծում էր, որ նա չի կարողանա նորից լավ խաղալ այդ տեսարանը նկարահանումների ընթացքում։


== Հետաքրքիր փաստեր ==
Բնօրինակ ֆիլմի լուսագրերում որպես ռեժիսոր նշված է Զոյա Կուրդյումովան։


== Մրցանակներ ==
1973 — Լոկառնոյի միջազգային կինոփառատոն, դերասանական դեբյուտի մրցանակ  Լիա Ախեջակովային։


== Ծանոթագրություններ ==


== Արտաքին հղումներ ==
«Փնտրում եմ մարդու» «Энциклопедия отечественного кино» կայքում
Սառնարան

Սառնարան սննդամթերքը և այլ մթերքներ շրշապատող միջավայրի ջերմաստիճանից ցածր ջերմաստիճաններում (4-ից մինչև —40 °C) պահելու սարք, հարմարանք կամ կառույց։ Տարբերում են տնային և արդյունաբերական սառնարաններ։ Տնային սառնարանը նախատեսված է տնային պայմաններում արհեստական պաղեցման եղանակով սննդամթերքը պահելու և սառույց պատրաստելու համար։ Տնային սառնարանը ներկառուցված հերմետիկ սառնարանային ագրեգատով մետաղական պահարան է։ Սառնարանի ներսում գտնվում է սառնարանային խցիկը, որի պատերը արտաքին միջավայրից բաժանված են ջերմամեկուսիչ շերտով։
Օդի պաղեցումը կատարվում է օդի և գոլորշացուցիչի սառը մակերևույթի միջե ջերմափոխանակման միջոցով։ Սառնարանում անհրաժեշտ ջերմաստիճանային ռեժիմն ապահովվում է սառնարանային ագրեգատի կարճատև պարբերական աշխատանքի շնորհիվ։ Տնային սառնարան արտադրում են 20-ից մինչև 800 ծավալով։ Ըստ նշանակման դրանք լինում են առանց ցածր ջերմաստիճանային բաժանմունքի և ցածր ջերմաստիճանային բաժանմունքով, որում ջերմաստիճանը կարող է լինել —6 °C, —12 °C և — 18 °C։ Նշված ջերմաստիճաններին համապատասխանում են ցածր ջերմաստիճանային խցիկի դռնակին դաջված մեկ, երկու կամ երեք աստղանիշեր։ Ըստ սպասարկման ավտոմատացման աստիճանի տարբերում են գոլորշարարի ձյունածածկույթի ոչ ավտոմատ, կիսաավտոմատ և ավտոմատ հալումով սառնարաններ, ըստ սառնարանում օդի շրջանառության եղանակի՝ բնական և հարկադրական (օդափոխիչի օգնությամբ) շրջանառությամբ սառնարաններ։ Կոմպրեսիոն տիպի տնային սառնարանների զանգվածային արտադրությունն սկսվել է 1951-ից։
Ժողովածու (926)

Ժողովածու  (926), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 926 թվի տակ։ Ձեռագիրը գրվել է 18-րդ դարում Պետրոս գրիչի կողմից։ Գրված է թղթի վրա, որը ունի 23,2 X 16,5 չափս։ Ձեռագիրը կազմված է 294 թերթից։ Գրված է երկսյուն, միասյուն նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի 84բ։


== Բովանդակություն ==
Համառօտ հաւաքումն Յաղագս հոգւոյ, Յաղագս հրեշտակաց (թրգմ․ Ստ․ Լեհացի)։
Արիստոտէլի Ստորոգութիւնք, Պերի արմենիաս, գիրք բնազանցականաց (Մետաֆիզիկա)։
Դաւիթ Հարքացւոյ նկատումն Արիստոտէլի։
Ջիլբերտոսի Պոռետացւոյ գիրք վեցից սկզբանց։
Պետ․ Արագոնացւոյ Հավաքումն ի վերա ներածութեան Պորփիւրի Հաւաքումն վերլուծութեան վեցից սկզբանցն Ջիլբերտոսի։
Վերլուծութիւնք ստորոգութեանցն, Պերի արմենիասին Արիստոտէլի։
Մովս․ Քերթողի վերլուծութիւնք ստորոգութեանցն Արիստոտէլի։


== Ծանոթագրություններ ==
Անգելիկա Լատուֆուիպեկա Տուկահո

Արքայադուստր Անգելիկա Լատուֆուիպեկա Տուկուահո (Angelika Lātūfuipeka Halaevalu Mataʻaho Napua-o-kalani Tukuʻaho, նոյեմբերի 17, 1983(1983-11-17), Նուկուալոֆա, Տոնգա), Տոնգայի թագավորության արքայադուստր, Տուպոուի թագավորական տան անդամ։ Տոնգայի արքա Տուպոու VI-ի միակ դուստրը։ Արքայադուստրը 2012 թվականի օգոստոսի 22-ից համարվում է Ավստրալիայում Տոնգայի Գերագույն հանձնակատարը։ Պաշտոնը  ստանձնել է հորից հետո, որն այդ պաշտոնը զբաղեցնում էր որպես գահի ժառանգորդ։


== Կրթություն ==
Սովորել է Նուկուալոֆայի Քուին Շալոտ քոլեջում, Տոնգայի Side դպրոցում։ 2004 թվականին Ժնևի միջազգային համալսարանից ստացել է բիզնես վարչարարության բակալավրի աստիճան։ 2010 թվականին ստացել է կառավարման մագիստրոսի աստիճան, 2011 թվականին` Ավստրալիայի ազգային համալսարանից բիզնեսի մագիստրոսի աստիճան։


== Ընտանիք ==
Անգելիկան համարվում է Տոնգայի արքա Տուպոու VI թագավորի և Նանասիպա Թուկուահո թագուհու միակ դուստրն ու ավագ երեխան։ Նա իր երկրորդ անունը ստացել է ի պատիվ տատիկի` Մայր թագուհի Հալաեվալու Մատաահո «Ահոմեեի»։ Նա ունի երկու եղբայր՝ թագաժառանգ արքայազն Սիաոսի Տուպոուտոա Տուկուահոն և արքայազն Ունուակի Ունուակիոտոնգը։


== Հովանավոր կազմակերպություններ ==
Արքայադուստրը հովանավորում է`

Տոնգայի ազգային երիտասարդական կոնգրես (TNYC):
Տոնգայի ֆուտբոլային ասոցիացիա (TFA):


== Պարգևներ ==
 Ասպետական Մեծ խաչ, Պուոնոյի թագավորական շքանշանի հետ (KGCCP)
 Ասպետական Մեծ խաչ` Սալոտե Տուպոու III թագուհու շքանշանի հետ (KGCCQS)
 Արքա Գեորգ Տուպոու V-ի (DKGTRFO) արքայական շքանշանի տիկին
 Արքա Տուպոու VI թագադրման մեդալ
 Թագավորի Գեորգ Տուպոու V-ի թագադրման մեդալ


=== Տիտղոս ===
1983 թվականի նոյեմբերի 17-ից մինչ օրս` Նորին արքայական մեծություն Տոնգա Լատուֆուիպեկա Տուկուահո։


== Ծանոթագրություններ ==
Կորենոե (այլ կիրառումներ)

Կորենոե, կարող է վերաբերել՝

Կորենոե - գյուղ, Ուկրաինայի Խարկովի մարզի Դվուրեչենսկի շրջանում
Կորենոե - գյուղ, Ուկրաինայի Ղրիմի Ինքնավար Հանրապետության Նիժնեգորսկի շրջանում
Վիշերա (այլ կիրառումներ)

Վիշերա, կարող է վերաբերել՝

Վիշերա - գետ Ռուսաստանում, Կամայի վտակը
Վիշերա - գետ Ռուսաստանում, Վիչեգդայի վտակը
Վիշերա - գետ Ռուսաստանում, Փոքր Վոլխովեցի վտակը
Յուխանովո (գյուղ, Գագարինսկի շրջան)

Յուխանովո (ռուս.՝ Юханово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Tengger Cavalry

Tengger Cavalry, ֆոլկ մետալ խումբ, որը ծագում է Պեկինից, իսկ ներկայումս գտնվում է Նյու Յորքում։ Նրանք միակցում են Մոնղոլիայի ավանդական երաժշտության տարրերը մետալի հետ։ Այնպիսի աղբյուրներ, ինչպիսիք են Billboard-ը և CNN-ը, անվանել են նրանց ոճը «քոչվոր ֆոլկ մետալ» (անգլ.՝ nomadic folk metal):


== Կազմ ==


=== Ընթացիկ կազմ ===
Nature Ganganbaigal՝ կիթառ, կոկորդային երգեցողություն, մորինհուր
Alex Abayev՝ բաս կիթառ
Josh Schifris՝ հարվածային երաժշտական գործիքներ
Robert McLaughlin՝ իգիլ, սանսյան, կոկորդային երգեցողություն
Uljmuren՝ մորինհուր


== Սկավառակագրություն ==
Ստուդիական սկավառակներ

血祭萨满 / Blood Sacrifice Shaman (2010)
Cavalry Folk (2011) — CD1: 鬼骑 / Sunesu Cavalry; CD2: 明咒 / Mantra
黑骏 / Black Steed (2013)
The Expedition (2013)
远古呼唤 / Ancient Call (2014)
Hymn of the Earth (2016)
Cavalry in Thousands (2016)
Folklore of the Cavalry (2016)


== Մրցանակներ ==
"Mountain Side" 2016 Global Music Awards, bronze, band category
"Mountain Side" 2016 Global Music Awards, silver, music video category


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Tengger Cavalry-ն folk-metal.nl կայքում (անգլ.)
Վանա ծովուն արշալույսը


== Սյուժե ==
Ֆիլմի գլխավոր հերոսը՝ 80-ամյա Կարապետը, որի մայրը հրաշքով փրկվել էր 1915 թվականի ջարդերից, փորձում է իր ամերիկացած սերունդների մեջ պահպանել կորուսյալ հայրենիքի հիշողությունը։ Միայն այդ ճանապարհով նա կարող է փրկել ընտանիքը փոխադարձ խորթացումից ու քայքայումից։ Անձամբ Կարապետն իր պարտքն է համարում ամեն տարի ապրիլի 24-ին Թուրքիայի դեսպանատան դիմաց այրել այդ երկրի ազգային դրոշը։ Դա բողոքի՝ նրան հասանելի միակ ձևն է։ Նման դեմարշները զայրացնում են որդուն՝ Տիգրանին, որը ստիպված է հոր պատճառով տուգանքներ մուծել, և անհասկանալի են 17-ամյա թոռանը, որը նույնիսկ սիրահարված է ԱՄՆ սովորելու եկած թրքուհի համակուրսեցուն։ Կարապետի անհաշտ ու անզիջում բնավորությունը թանկ է նստում նրա հարազատների վրա։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Արտակ Իգիթյան, Վահան Ստեփանյան
սցենարիստ - Արմեն Վաթյան, Արեն Վաթյան
պրոդյուսերներ - Միխայիլ Բաղդասարով, Մարտուն Ադոյան, Գևորգ Գևորգյան
օպերատոր - Ռուբեն Շահբազյան
մոնտաժ - Սաթենիկ Ստեփանյան
երաժշտությունը - Հայկո


=== Դերասանական անձնակազմ ===
Ժան-Պիեր Նշանյան - Տիգրան
Արեն Վաթյան - Գևորգ
Գունիշ Զան - Էլիզ
Կարեն Ջանգիրով - Կարապետ
Արևիկ Մարտիրոսյան
Գեորգի Հովակիմյան
Շաքե Թուխմանյան
Լևոն Շարաֆյան


== Հղումներ ==
Վանա ծովուն արշալույսը
IMDb
Զամարայկա (Զիմինկայի վտակ)

Անվան այլ կիրառումների համար տե՛ս՝ Զամարայկա (այլ կիրառումներ)Զամարայկա (ռուս.՝ Замарайка), գետ Ռուսաստանում, հոսում է Ալթայի երկրամասում։ Գետաբերանը գտնվում է Զիմինկա գետի ձախ ափից 6 կիլոմետր հեռավորության վրա։ Գետի երկարությունը 20 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Ալեյ գետի ջրօգտագործման մասն է Գիլյովյան ջրամբարից, Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200212115200000836
Հիդրոլոգիական ստուգման կոդ՝ 115200083
Ավազանի կոդ՝ 13.01.02.002
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 2։


== Ծանոթագրություններ ==
(9647) 1995 UM8

(9647) 1995 UM8, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 27-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,207734 ա. մ., առավելագույնը մոտենում է 2,0334 ա. մ. հեռավորության վրա և հեռանում 2,382 ա. մ.։ Արեգակի շուրջ մեկ ամբողջական պտույտ է կատարում 1198,17 երկրային օրվա ընթացքում, իր ուղեծրով շարժվելով միջինում 0,300458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9647) 1995 UM8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օտտո Դիքս

Օտտո Դիքս (ամբողջական անուն գերմ.՝ Wilhelm Heinrich Otto Dix [ˈvɪlhɛlm ˈhaɪnʀiç ˈɔto ˈdɪks]. դեկտեմբերի 2, 1891(1891-12-02)[…], Untermhaus, Գերա, Գերմանիա - հուլիսի 25, 1969(1969-07-25)[…], Singen (Hohentwiel), Konstanz, Գերմանիա), գերմանացի գեղանկարիչ և գրաֆիկ։ Նրա ստեղծագործություններում զգալի են էքսպրեսիոնիզմի, դադաիզմի, ֆուտուրիզմի և 20-րդ դարի մյուս ավանգարդ արվեստի ոճերի ազդեցությունները։ Ավելի հայտնի են նրա՝ 1920-ական թվականների և 1930-ական թվականների առաջին կեսերի աշխատանքները՝ ստեղծված «նոր իրեղենություն» ոճավորումով։


== Կենսագրություն ==
Առաջին համաշխարհային պատերազմի մասնակիցներից է։ Եղել է նկարիչների «Դրեզդենյան սեցեսսիոն» խմբի ստեղծողներից մեկը։ 1920-ական թվականներին տարված է եղել դադաիզմով և էքսպրեսիոնիզմով։ 1925 – 1930-ական թվականներին Դիքսը համարվել է «Նոր իրեղենության» հայտնի ներկայացուցիչներից մեկը։ Այդ շրջանի ամենահայտնի գործերից են «Մեծ քաղաք» (1928թ., Շտուտգարտի գեղարվեստի թանգարան) և «Պատերազմ» (1932թ., Նոր վարպետների պատկերասրահ, Դրեզդեն) եռապատկերները և «Յոթ մահացու մեղք» (1933թ. Կարլսրուեի Կունստհալլե թանգարան), «Մահվան տրիումֆ» (1934թ., Շտուտգարտի գեղարվեստի թանգարան) կտավները։
Նացիստական Գերմանաիայում նկարիչը համարվել է «կուլտուրբոլշևիզմի» և «այլասերված մշակույթի» ներկայացուցիչ։ Մեկնել է գյուղ, որտեղ գաղտնի ստեղծագործել է։ Երկրորդ համաշխարհային պատերազմի վերջին ամիսներին Օտտո Դիքսը հրավիրվել է ֆոլկսշտուրմ, գերեվարվել է ֆրանսիական զորքերի կողմից։ Ազատ է արձակվել 1946 թվականի փետրվարին։
Օտտո Դիքսն ապրել է այն ժամանակներում, երբ Գերմանիան բաժանված էր երկու պետությունների՝ ԳՖՀ և ԳԴՀ։ Երկու հանրապետություններում էլ Օտտո Դիքսին վերաբերել են մեծագույն հարգանքով։ Չնայած Դիքսն ապրել է ԳՖՀ-ում, սակայն բազմիցս եղել է ԳԴՀ-ում (Դրեզդենում՝ Քեսսելսդորֆեր-Շտրասսե 11 հասցեում է գտնվել նրա արվեստանոցը)։


== Ծանոթագրություններ ==


== Գրականություն ==
Löffler F. Otto Dix. Leben und Werk. 5. Aufl. Dresden, 1983.
Beck R. Otto Dix. Zeit, Leben, Werk. Konstanz, 1993.
Schmidt J.-K. Otto Dix. Stuttgart, 1999
Schubert D. Otto Dix. 6. Aufl. Reinbek, 2005.
Крючкова В. А. Дикс // Большая российская энциклопедия. Т. 8. М., 2007, с. 746.


== Հղումներ ==
Սիրողական կայքէջ՝ նվիրված Օ. Դիքսին
Օ. Դիքսի տուն-թանգարան Գերեում
Մակրոբիուս

Ամբրոսիոս Թեոդոսիոս Մակրոբիոս (լատ.՝ Ambrosius Theodosius Macrobius, մ.թ. Vդար), հռոմեական գրող, լեզվաբան, փիլիսոփա-նորպլատոնական, երաժշտության տեսաբան։ Նա առաջին հերթին հայտնի է 7 գրքից բաղկացած «Սատուրնալիա» (լատ.՝ Convivia Saturnalia) ստեղծագործությամբ, որտեղ ամփոփել է մի շարք տեղեկություններ գիտության տարբեր բնագավառներից։ Աշխատությունն աջաին հերթին արժեքավոր է նրանով, որ դրանում պահպանվել են մեջբերումներ բազմաթիվ անտիկ հեղինակների ստեղծագործություններից, որոնց բնագրերը մեզ չեն հասել։ Հեղինակի մեկ այլ ստեղծագործությունն է «Սկիպիոնի երազը» փիլիսոփայական տրակտատը։
Գոթիմերիա

Գոթիմերիա, լեռնաշղթա Վրաստանում, Ջավախքի և Գուրիայի սահմանին Մեսխեթի լեռնաշղթա լեռնահամակարգում, Ախալցխա քաղաքից մոտ 52 կմ հյուսիս-արևմուտք։ Բարձրությունը մոտ 2925 մ։


== Ծանոթագրություններ ==